stanford-oval/wikipedia huggingface dataset:
הטריטוריה של קומורו

| --- | --- |
דגל

 ממשל
 שפה נפוצה:  צרפתית
 עיר בירה:  דזאודזי (עד 1962) מורוני (מ–1962) 12°47′01″S 45°15′22″E﻿ / ﻿12.783679°S 45.256119°E﻿ / -12.783679; 45.256119 11°42′13″S 43°15′13″E﻿ / ﻿11.703611°S 43.253611°E﻿ / -11.703611; 43.253611
 גאוגרפיה
 יבשת:  אפריקה
 אזור זמן:  UTC +3
 היסטוריה
 הקמה:   
 הפרדות מקולוניית מדגסקר:  1946
 פירוק:  עצמאות מצרפת
 משאל עם הכרזה על עצמאות:  דצמבר 1974  יולי 1975
 ישות קודמת:  צרפת קולוניית מדגסקר
 ישות יורשת:  מיוט מיוט קומורו (1975-1978) קומורו
 
הטריטוריה של קומורו (בצרפתית: Territoire des Comores) הייתה טריטוריה מעבר לים של צרפת משנת 1946 בה היא הופרדה מקולוניית מדגסקר ועד 1974 בה היא קיבלה עצמאות מצרפת.
הטריטוריה של קומורו הורכבה מ-4 איים במצר מוזמביק בארכיפלג קומורו ומשנת 1946 ועד 1958 הייתה חלק מאיחוד צרפת במסגרת הרפובליקה הצרפתית הרביעית ולאחר מכן חלק מהקהילה הצרפתית (Communauté française) במסגרת הרפובליקה הצרפתית החמישית. ב-1975 הטריטוריה מתחלקת לשנים. שלושה איים (גראנד קומור, אנג'ואן ומוהֶלי) הופכים לרפובליקה הפדרלית-אסלאמית של איי קומורו שבהמשך הופכת לאיחוד איי קומורו ואי אחד מיוט נשאר בסטטוס של טריטוריה מעבר לים של צרפת שבהמשך משתמש במחוז מעבר לים.
משנת 1914 איי קומורו הוכפפו תחת המושל הצרפתי של מדגסקר כחלק מהאימפריה הקולוניאלית של צרפת. ב-1946 כחלק ממעבר של צרפת לרפובליקה הרביעית האימפריה הקולוניאלית הפכה לאיחוד ובמסגרתו השלטון על ארכיפלג קומורו נותק מהשלטון במדגסקר והארכיפלג קיבל סטטוס של טריטוריה צרפתית מעבר לים שבירתה בעיר דזאודזי שבאי מיוט. ב-1958 במסגרת המעבר לרפובליקה החמישית כל שטח חסות צרפתי קבל את האפשרות להצביע המשאל עם הם להמשיך להיות חלק מצרפת או לא. תושבי האי הצביעו במשאל עם בעד השארות תחת שלטון צרפתי. ב-1961, שנה לאחר שמדגסקר קיבלה בעצמאות, קיבלה קומורו אוטונומיה שהורחבה ב-1968.
ב-1974 נערך בקומורו משאל עם, שבו הצביע הרוב בעד עצמאות מצרפת. בבדיקת ההצבעות בין האיים השונים נמצא שרוב תושבי האי מיוט העדיפו להישאר תחת שלטון צרפת בניגוד לשלושת האיים האחרים. לאור זאת החליטה צרפת לארגן משאל עם חדש בכל אי בנפרד. במשאל העם השני הצביעו רוב תושבי מיוט בעד השארות תחת שלטון צרפתי. בעקבות זאת ב-3 ביולי 1975 קיבל הפרלמנט הצרפתי החלטה שמשאירה את מיוט בשלטון צרפתי וב-6 ביולי 1975 הכריזה קומורו על עצמאותה, ובראש המדינה החדשה עמד הנשיא אחמד עבדאללה. צרפת הכירה בעצמאותה של קומורו בשלושת האיים גראנד קומור, אנג'ואן ומוהלי, ובעקבות תוצאות משאל העם החוזר במיוט היא לא הכירה באי מיוט כחלק מהמדינה החדשה. השלטון החדש של קומורו לא קיבל את ההחלטה הצרפתית ועד היום תובעת את האי מיוט מצרפת לפי תוצאות משאל העם הראשון משנת 1974. החלטה 376 של מועצת הביטחון של האו"ם מה-17 באוקטובר 1975 הכירה במדינה החדשה כחברה באו"ם ברוב של 14 מול 0 מתנגדים, צרפת לא השתתפה בהצבעה. ב-31 בדצמבר הטריטוריה של קומורו חדלה רשמית מלהתקיים כאשר מיוט נשארת תחת שלטון צרפתי בשם הטריטוריה של מיוט.
הדיוויזיה ה-252 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  26 באוגוסט 1939 – 8 במאי 1945 (5 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
 
הדיוויזיה ה-252 (בגרמנית: 252. Infanterie-Division), הייתה דיוויזיה של הוורמכאט במהלך מלחמת העולם השנייה.
היסטוריה

דיוויזיית הרגלים ה-252 הוקמה ב-26 באוגוסט 1939 כאחת מדיוויזיות הגל הרביעי מהיחידות המשלימות של המחוז הצבאי השמיני. בתחילת המערכה בפולין היא הייתה בעתודת קבוצת ארמיות דרום ואזור מיליץ'. היא לא התערבה בלחימה ולבסוף הגיעה לפוסן. בדצמבר 1939 עברה הדיוויזיה מערבה כדי לאבטח את הגבול בקטע בליס בסאר-פפאלץ. בתחילת מערך המערב נותרה האוגדה בעמדותיה. ב-14 ביוני 1940 היא פרצה את הביצורים הראשונים של קו מאז'ינו ליד אלטוויילר ולאחר מכן חצתה את תעלת הריין-מארן. לאחר מכן המתקפה התקדמה דרך באדונווילר אל הרי הווז' הגבוהים. ב-22 ביוני 1940 הייתה הדיוויזיה באזור דונון. כבר ביולי 1940 הועברה הדיוויזיה למזרח פולין. ב-8 באוקטובר 1940, שליש מהדיוויזיה הועברה לדיוויזיית הרגלים ה-134.
מ-22 ביוני 1941 לחמה הדיוויזיה בחזית המזרחית במהלך מבצע ברברוסה, תחת פיקוד הקורפוס ה-43 כחלק מהארמייה הרביעית. היא תקפה מאזור מילניק על הבוג, צעדה דרך סלונים לאזור סלוצק ומסוף יולי עד לפטיטש. לאחר מכן צעדה הדיוויזיה לאזור רוסלבל דרך בוברויסק, רוגאצ'ב, פרופויסק וקריצ'ב. לאחר התרעננות קצרה השתתפה הדיוויזיה במהלך הקרב על מוסקבה תחת פיקוד הקורפוס הממונע ה-46 כחלק מארמיית הפאנצר הרביעית, והתקדמה לעבר ספאס-דמנסק דרך הדסנה והסנופוט. לאחר מכן התקדמה הדיוויזיה לאזור שבין גשטסק ומוהאיסק ונפרסה בקצה המזרחי של כיס ויאזמה. הדיוויזיה נותרה בגזרה המרכזית של החזית המזרחית בשנים לאחר מכן. ב-25 בינואר 1943 פורק רגימנט הגרנדירים 472 והשרידים חולקו בין שאר הרגימנטים. 1944 השתתפה הדיוויזיה בקרבות הגנה כבדים באזור ניואל, ו-4 באפריל 1944 אורגנה הדיוויזיה מחדש.
לאחר תחילתה של מתקפת הקיץ הרוסית ב-22 ביוני 1944, הדיוויזיה נאלצה להילחם בדרכה חזרה דרך ליטא לנארוו. רגימנט הגרנדירים 472 אורגן מחדש ב-7 ביולי 1944. ב-18 באוקטובר 1944 שולבו בדיוויזיה רגימנט הגרנדירים 1072 וגדוד הצעדות הקרבי 1039. ב-1945 נסוגה הדיוויזיה לפרוסיה המערבית ונלחמה בין היתר בגולופ, בבריזן ובגראונץ ובטוכלר היידה. לבסוף הגיעה הדיוויזיה לדנציג. עיקר הדיוויזיה, שחלקה עדיין הובלה לבורנהולם, נלקחה בשבי על ידי הרוסים ליד דנציג.
מפקדים

דיטר פון בהם-בצינג (26 באוגוסט 1939 – 4 בפברואר 1942)
הנס שפר (5 בפברואר 1942 – 23 בינואר 1943)
ולטר מלצר (24 בינואר 1943 – 8 בדצמבר 1944)
פאול דרקמן (9 באוקטובר 1944 – 23 במרץ 1945)
גאורג פון אונולד (24 במרץ 1945 – 8 במאי 1945)
ההשבעה הראשונה של חסן רוחאני לנשיאות איראן

ההשבעה הראשונה של חסן רוחאני (בפרסית: مراسم تحلیف حسن روحانی) הייתה השבעתו לתפקיד של המנצח בבחירות לנשיאות איראן שנערכו ב-2013, מועמד מפלגת המתינות והפיתוח, חסן רוחאני. ההשבעה בוצעה בשתי פעימות: האירוע הראשון היה ב-3 באוגוסט 2013 כאשר קיבל מהמנהיג העליון של איראן, עלי ח'אמנאי את צו המינוי שלו; לאחר מכן הוא נכנס למתחם סעדאבאד (אנ'), המעון הרשמי של נשיא איראן. יום לאחר מכן, ב-4 באוגוסט, הושבע רוחאני לתפקידו כנשיא איראן במשרד הפרלמנט האיראני. האירוע סימן את תחילת כהונתו של חסן רוחאני כנשיא. התלוותה לכך ציפייה רבה לאור העובדה שמאז המהפכה האיראנית הוזמנו מנהיגים זרים לטקס זו הפעם הראשונה.
השופט הראשי, סאדק לאריג'אני, השביע את רוחאני.
היסטוריה

טקס ההשבעה החל ב-3 באוגוסט 2013, בשעה 16:00 והסתיים בשעה 19:00. אורחים זרים התכנסו בשני מקומות, ראשי מדינות התכנסו במתחם סעדאבאד, אורחים אחרים התכנסו במלון הילטון טהראן (אנ'). רוחאני נסע למעונו של המנהיג העליון של איראן, עלי ח'אמנאי כדאי לקבל ממנו את צו המינוי הנשיאותי שנלקח מהנשיא היוצא, מחמוד אחמדינז'אד. למחרת, ב-4 באוגוסט התקיימה השבעתו הרשמית לתפקיד הנשיא, יו"ר הרשות השופטת באיראן סאדק לאריג'אני השביע את רוחאני לתפקידו, לא לפני שיו"ר המג'לס, עלי לאריג'אני, קיבל את הממשלה והאורחים ונשא נאום בן 30 דקות.
נכבדים זרים שהגיעו לאירוע

המנהיגים הבאים השתתפו בטקס ההשבעה:
ארמניה נשיא ארמניה, סרז' סרקיסיאן
אוקראינה שר החוץ האוקראיני, סרחי ארבוזוב
אינדונזיה יו"ר הפרלמנט האינדונזי, סידארטו דנוסוברוטו
איחוד האמירויות הערביות יו"ר הפרלמנט האמירתי, מוחמד אל מור
אזרבייג'ן יו"ר הפרלמנט האזרי, אוגטאי אסדוב
אוזבקיסטן יו"ר הפרלמנט האוזבקי, אילגיזר סבירוב
אסוואטיני ראש ממשלת אסוואטיני, ברנבאס סיבוסיסו דלאמיני
אפגניסטן נשיא אפגניסטן, חאמיד כרזאי
אלג'יריה  יו"ר הסנאט של אלג'יריה, עבד אל-קאדר בן סאלח
ברוניי שר החוץ של ברוניי, מוחמד בולקייה
בוליביה סגן נשיא בוליביה, אלווארו גרסיה לינר
בורונדי שר החוץ של בורונדי, לורן קוואקורה
ברזיל שר החוץ של ברזיל, אנטוניו פטריוטה
גאנה סגן נשיא גאנה, קווסי עמישה-ארתור
גינאה ביסאו נשיא גינאה ביסאו, מנואל סריפו נהמאדג'
דרום אפריקה שרת החוץ של דרום אפריקה, מיית נקואנה-משאבנה
הודו סגן נשיא הודו, מוחמד חמיד אנסארי
הממלכה המאוחדת שר החוץ הבריטי לשעבר, ג'ק סטרו
מזכ"ל הארגון לשיתוף פעולה אסלאמי, אקמל אלדין אחסנוגלו
האו"ם סגן המזכיר הכללי של האומות המאוחדות, יאן אליאסון
האיחוד האירופי הנציג העליון של האיחוד לענייני חוץ ומדיניות ביטחון, חאבייר סולאנה
הרשות הפלסטינית שר החוץ פלסטיני, ריאד אל-מאלכי
טורקיה שר החוץ הטורקי, אהמט דבוטאולו
טנזניה סגן נשיא טנזניה, מוחמד גריב בילאל
טג'יקיסטן נשיא טג'יקיסטן, אמומאלי רחמון
טורקמניסטן נשיא טורקמניסטן, גורבנגולי ברדימוחמדוב
טוגו נשיא טוגו, פור ניאסנגבה
כורדיסטן ראש הממשלה האזורית של כורדיסטן, נצ'ירוואן בארזאני
כווית ראש ממשלת כווית, סבאח אל-ח'אלד א-סבאח
לבנון נשיא לבנון, מישאל סולימאן
מלזיה ראש ממשלת מלזיה לשעבר, מאהאטיר מוחמד
מאוריטניה שר החוץ של מאוריטניה, חמאדי אולד חמאדי
הרפובליקה העממית של סין שרת התרבות של סין, קאי וו
סוריה ראש ממשלת סוריה, ואיל אל-חלקי
סרי לנקה נשיא סרי לנקה, מהינדה ראג'פקסה
ערב הסעודית השר לענייני סחר חוץ, מוסאאד בן מוחמד אל-עייבן
עומאן שר התרבות והמורשת של עומאן, חיית'ם בן טאריק אל סעיד
עיראק סגן נשיא עיראק, חודייר אל-כוזאי
פקיסטן נשיא פקיסטן, אסיף עלי זרדארי
קובה סגן נשיא קובה, ריקרדו קבריסאס רואיז
קטר (מדינה) אמיר קטר, תמים בן חמד אאל ת'אני
קוריאה הצפונית ראש המדינה ליחסי חוץ, קים יונג-נאם
קירגיזסטן, נשיא קירגיזסטן, אלמאזבק אטמבייב
קזחסטן נשיא קזחסטן, נורסולטן נזרבייב
רוסיה יו"ר הדומה הממלכתית של הפדרציה הרוסית, סרגיי נארישקין
נשיא סודאן, עומר אל-בשיר, אישר את השתתפותו בטקס אך לאחר שהסעודים מנעו ממטוסו לטוס מעל המרחב האווירי שלהם בדרכו לטהראן, הוא החליט לוותר על הטיסה.
הערות שוליים

↑  "Iranian President Rouhani takes oath of office before parliament". Reuters. 4 באוגוסט 2013. נבדק ב-4 באוגוסט 2013. {{cite news}}:  (עזרה)
↑  "Eleven presidents to attend Rohani inauguration event". Press TV. 31 ביולי 2013. נבדק ב-1 באוגוסט 2013. {{cite web}}:  (עזרה)
↑  "'Officials from 40 states to attend Rohani inauguration'". Press TV. 28 ביולי 2013. נבדק ב-1 באוגוסט 2013. {{cite web}}:  (עזרה)
↑  "Sudan's Bashir, Chinese culture minister to attend Rohani swearing-in". Press TV. 31 ביולי 2013. נבדק ב-1 באוגוסט 2013. {{cite web}}:  (עזרה)
↑  "Sudan's al-Bashir barred from Saudi airspace en route to Iran president's inauguration". washingtonpost.com. 4 באוגוסט 2013. נבדק ב-5 באוגוסט 2013. {{cite web}}:  (עזרה)
הדהודים

| --- | --- |

 סוגה:  מותחן דרמה
 יוצרים:  ונסה גאזי
 כותבים:  ונסה גאזי
 שחקנים:  מישל מונאהן מאט בומר דניאל סונג'אטה אלי סטרוקר קארן רובינסון רוזני זייאס מייקל אוניל סיליה ווסטון גייבל סוונלנד ג'ונתן טאקר
 ארץ מקור:  אוסטרליה אוסטרליה
 שפות:  אנגלית 
 מספר פרקים:  7 
 הפקה
 מפיקים בפועל:  ונסה גאזי בריאן יורקי קווינטון פיפלס אימוג'ן בנקס
 חברת הפקה:  EndemolShine Banks Australia
 הפצה:  נטפליקס
 טכניקת צילום:  מערך מרובה מצלמות
 שידור
 רשת שידור:  נטפליקס
 פורמט (תמונה):  576i (SDTV)
 פורמט (קול):  סטריאו
 קישורים חיצוניים
 אתר רשמי
 דף התוכנית ב-IMDb
 
הדהודים (באנגלית: Echoes) היא מיני-סדרת מותחן דרמה אוסטרלית שעלתה לשידור בשירות "נטפליקס" ב-19 באוגוסט 2022.
תקציר העלילה

עלילת הסדרה עוסקת בתאומות הזהות, לני וג'ינה (בגילומה של מישל מונאהן), שחולקות סוד מסוכן, מאז היו קטנות השתיים חיו חיים כפולים בהן החליפו אחת את השנייה לסירוגין בסתר. סוד שמגיע לשיאו כשבהיותן מבוגרות הן חולקות שני בתים, שני בעלים ובת אחת. עם זאת, לאחר שאחת האחיות נעלמת, עולמן המושלם נקלע לכאוס מוחלט.
צוות השחקנים והדמויות > דמויות ראשיות

מישל מונאהן – התאומות לני וג'ינה
את דמויותיהן של לני וג'ינה בצעירותן מגלמות התאומות הזהות מדיסון וויקטוריה אבוט.
מאט בומר – ג'ק בק
דניאל סונג'אטה – צ'ארלי דבנפורט
אלי סטרוקר – קלאודיה
את דמותה של קלאודיה בצעירותה מגלמת לוסי האמונד.
קארן רובינסון – השריף לואיז פלוס
רוזני זייאס – סגנית פולה מרטינז
מייקל אוניל – ויקטור מקלירי
סיליה ווסטון – ג'ורג'יה טיילר
גייבל סוונלנד – מתילדה "מתי" בק
ג'ונתן טאקר – דילן ג'יימס
צוות השחקנים והדמויות > דמויות משניות

טיינר ראשינג – 'מריה מקלירי
אליס ויליס – מג
מאדי ניקולס – נטשה
אוניי אמה-אקוורי – בו מקמילן
הפקה > פיתוח

הסדרה נוצרה ונכתבה על ידי ונסה גאזי, שגם אמונה על הפקתה בפועל לצדם של בריאן יורקי, קווינטון פיפלס ואימוג'ן בנקס.
הפקה > ליהוק

ביולי 2021, נמסר על ליהוקם של מישל מונאהן ומאט בומר לצוות השחקנים הראשי; ובאוגוסט 2021, על ליהוקם של דניאל סונג'אטה, אלי סטרוקר, קארן רובינסון ורוזני זייאס לצוות השחקנים הראשי. באוקטובר 2021, נמסר על ליהוקם של מייקל אוניל, סיליה ווסטון, גייבל סוואנלונד, טיינר ראשינג, הייזל וג'ינג'ר מייסון, אליס ויליס, מאדי ניקולס וג'ונתן טאקר לצוות השחקנים.
הפצה

הסדרה עלתה לשידור בשירות הזרמת המדיה "נטפליקס" ב-19 באוגוסט 2022.
הערות שוליים

↑  Dela Paz, Maggie (29 June 2021). "Brian Yorkey's Psychological Thriller Echoes Gets Series Order at Netflix". comingsoon.net. Mandatory. Retrieved 26 July 2022.
↑  Andreeva, Nellie (29 June 2021). "'Echoes' Mystery Thriller Limited Series Ordered By Netflix Under Overall Deal With Brian Yorkey". Deadline Hollywood. Retrieved 26 July 2022.
↑  Knox, David (30 June 2021). "Echoes, new local thriller for Netflix". TV Tonight. Retrieved 30 June 2021.
↑  Petski, Denise (22 July 2021). "Michelle Monaghan To Play Dual Lead Roles In Netflix's 'Echoes' Limited Series". Deadline Hollywood. Retrieved 26 July 2022.
↑  Andreeva, Nellie (29 July 2021). "Matt Bomer To Star In 'Echoes' Netflix Limited Series". Deadline Hollywood. Retrieved 26 July 2022.
↑  Andreeva, Nellie (10 August 2021). "Daniel Sunjata To Star In 'Echoes' Netflix Limited Series". Deadline Hollywood. Retrieved 26 July 2022.
↑  Petski, Denise (12 August 2021). "Ali Stroker, Karen Robinson & Rosanny Zayas Join 'Echoes' Netflix Limited Series". Deadline Hollywood. Retrieved 26 July 2022.
↑  Petski, Denise (15 October 2021). "Michael O'Neill & Celia Weston To Co-Star In 'Echoes' Netflix Limited Series, Five More Cast". Deadline Hollywood. Retrieved 26 July 2022.
↑  Petski, Denise (18 October 2021). "'Echoes': Jonathan Tucker To Co-Star in Netflix Limited Series". Deadline Hollywood. Retrieved 26 July 2022.
↑  "Michelle Monaghan Is Double Trouble in the 'Echoes' Trailer". Netflix Tudum. 26 July 2022.
הגשר החדש (ברטיסלאבה)

| --- | --- |
הגשר החדש בברטיסלבה כפי שנראה ממגדל התצפית
הגשר החדש בברטיסלבה כפי שנראה ממגדל התצפית
 מידע כללי
 סוג:  מגדל תצפית, גשר, גשר מעוגן כבלים 
 על שם:  המרד הסלובקי 
 מיקום:  ברטיסלאבה 
 מדינה:  סלובקיה 
 הקמה ובנייה
 תקופת הבנייה:  1967 – 26 באוגוסט 1972 (כ־5 שנים)
 תאריך פתיחה רשמי:  26 באוגוסט 1972 
 חומרי בנייה:  פלדה 
 מידות
 אורך:  431.8 מ' 
 גובה:  85 מ' 
 קואורדינטות:  48°08′18″N 17°06′16″E﻿ / ﻿48.13833°N 17.10444°E﻿ / 48.13833; 17.10444
  (למפת סלובקיה מוגדלת) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה הגשר החדש(למפת סלובקיה רגילה) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה הגשר החדש
 
הגשר החדש (סלובקית: Nový Most) הוא גשר מעל נהר הדנובה הנמצא בברטיסלאבה, בירת סלובקיה. הגשר הוא כביש מעבר מעל הנהר. שמו הקודם היה "גשר התקומה של האומה הסלובקית" (Most SNP, בראשי תיבות).
הגשר נבנה בין השנים 1967–1972. זהו גשר מעוגן כבלים א-סימטרי באורך של 431.8 מטר. מבנהו המתכתי מונח על חבלי מתכת. הגשר נודע בכינוי "הצלחת המעופפת" בשל המצפה הממוקם מעל הגדה הדרומית. במקום מסעדת יוקרה ומרפסת תצפית המשקיפה על העיר.
היסטוריה

מאז פתיחתו לתנועה בשנת 1972 נקרא הגשר Most SNP (גשר התקומה של האומה הסלובקית), אף שבפי המקומיים הוא ידוע בשם "הגשר החדש", כיוון שהיה הגשר השני שנבנה בעיר, מעל נהר הדנובה. בשנת 1993 החליטה מועצת העיר לשנות את שמו של הגשר באופן רשמי, כך שיתאים לשמו המקובל: "הגשר החדש" (Nový Most). אולם, מאז פתיחתו לתנועה הושלמה בנייתם של שלושה גשרים נוספים ולכן בשנת 2012 החליטה מועצת העיר לשנות את שמו של הגשר, פעם נוספת, לשמו המקורי: Most SNP. השינוי נכנס לתוקפו ב-29 באוגוסט 2012, יום שבו ציינו בסלובקיה 68 שנה למרד הסלובקי.
בניית הגשר נמשכה בין 1967 ל-1972.
הגשר נפתח רשמית לתנועה ב-26 באוגוסט 1972. חלק ניכר מהעיר העתיקה של ברטיסלבה, למרגלות טירת ברטיסלבה, אשר כלל כמעט את כל הרובע היהודי העתיק בעיר, נהרס במהלך העבודות לצורך סלילת כביש המוביל אל הגשר.
מנגד, הגשר שיפר את הגישה מרובע פטרז'לקה (Petržalka) לשאר חלקי העיר. במהלך העבודות גם נחשפו קטעים מחומת העיר העתיקה.
מסעדה ומרפסת תצפית

המבנה דמוי צלחת מעופפת הניצב על אחד מעמודי הגשר, בגובה 84.6 מטר, מהווה אטרקציה תיירותית בולטת בעיר. במבנה פועלת מרפסת תצפית ומסעדה, אשר שמה מאז 2005 הוא UFO (בעבר נקראה ביסטריצה). במסעדה מטבח סלובקי מסורתי ומטבח בינלאומי המתואר בפרסומי המסעדה כ"מטבח ים-תיכוני". It received the Restaurant of the Year award in 2011.
מהמסעדה ומרפסת התצפית נשקף נוף פנורמי של העיר ברטיסלבה. למבנה ניתן להגיע במעליות הנמצאות בבסיס העמוד המזרחי שאליו ניתן להגיע בשביל הולכי רגל ובנתיב לאופניים משני עברי הגשר. נכון לנובמבר 2017 השימוש במעליות עלה 7.40 אירו, אולם עלות זו מופחתת ממחיר הארוחה לאורחי המסעדה. בעמוד המערבי של הגשר קיימת יציאת חירום ובה 430 מדרגות.
גלריית תמונות

מראה העמוד המזרחי ובניין "הצלחת המעופפת"
מבט כלפי מעלה של העמוד המזרחי ו"הצלחת המעופפת"
טירת ברטיסלבה וקתדרלת סנט מרטין בברטיסלבה, כפי שהם נראים מן הגשר
מראה המסעדה בשעות היום
מראה המסעדה בשעות הלילה
מראה פנורמי של הגשר בלילה
הנוף הנשקף אל עבר הגשר בשעת שקיעה על ברטיסלבה
מראה פנורמי מטירת ברטיסלבה
הערות שוליים

↑  Tkáčiková, Lucia; Durdovanský, Michal (29 במרץ 2012). "Bratislava will again have a 'SNP Bridge'". SME. נבדק ב-2013-09-19. {{cite news}}:  (עזרה)
↑  "Bratislava UFO classed one of the craziest places - Slovakia.travel".
↑  "The changing face of Bratislava". 21 במרץ 2014. {{cite web}}:  (עזרה)
↑  Savitie, Ilona: Suomalainen matkaopas: Slovakia, p. 64. ISBN 978-952-9715-63-3
↑  UFO fact sheet
| --- | --- |
בקרת זהויות :  NLI: 987007595453305171  LCCN: sh2011001628  NKC: ge619561
ה'קט"ו

ה'קט"ו (5115)  היא שנה עברית  אשר  החלה ביום א' בתשרי, אור ל-18 בספטמבר 1354 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 1355. שנה מסוג הכז, איננה מעוברת, ואורכה 354 ימים. זו שנה חמישית לשמיטה.
נולדו

הרב יעקב מולין סגל הלוי בן הרב משה מולין הלוי סג"ל (נפטר בשנת ה'קפ"ז)
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הדיוויזיה ה-255 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  11 בינואר 1917 – 2 בפברואר 1919 (שנתיים)
 מלחמות:  מלחמת העולם הראשונה
 פיקוד
 מפקדים:  ראו בהמשך
הדיוויזיה ה-255 (בגרמנית: 255. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-11 בינואר 1917 ופעלה אך ורק בחזית המערבית, ואף השתתפה בקרב סן-מייל. לאחר תום המלחמה חזרו חיילי הדיוויזיה לגרמניה, ובינואר 1919 פורקה הדיוויזיה.
מפקדים

גנרל-מיור אלברט מילר (11 בינואר 1917 – 2 ביולי 1918)
גנרל-מיור מקס יונג (3 ביולי 1918 – 2 בפברואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הורדת ממד

בסטטיסטיקה, למידת מכונה ותורת האינפורמציה, תהליך הורדת ממד (dimensionality reduction) הוא תהליך של צמצום מספר משתנים מתוך כלל המידע, על מנת לשמר כמה שיותר מהמשמעות של המידע עצמו.
שיטות להורדת ממד

בחירת מאפיינים (Feature selection)- גישה בה ננסה לבחור תת-קבוצה של משתנים מתוך כלל המשתנים, לתת הקבוצה הזאת נקרא מאפיין (feature). המטרה בגישה זאת היא לבחור את המאפיינים שמייצגים בצורה אופטימלית את המידע.
הטלת מאפיינים (feature projection) - בגישה זו נמיר את המידע על ידי המרה של מידע המאופיין כמרחב בעל ממדים רבים (high-dimensional space) למידע המיוצג במרחב עם פחות ממדים. ההמרה יכולה להיות המרה ליניארית כמו בשיטת ניתוח גורמים ראשיים (PCA), והיא יכולה להיות גם המרה לא-ליניארית כמו ב-Autoencoders.
במקרים מסוימים, סוגים בסיסיים של ניתוח נתונים, כמו סיווג או רגרסיה יתבצעו בצורה יותר מדויקת על מידע שעבר הורדת ממדים מאשר על המידע המקורי.
היתרונות של הורדת ממד

הורדת נפח האחסון הנדרש על מנת לאחסן את המידע.
הורדה של מידע עודף גורמת לביצועים טובים יותר באלגוריתמים של למידת מכונה.
קל יותר לייצר ויזואליזציות של מידע כאשר מבטאים אותו במספר מועט של ממדים, כמו בגרף דו-ממדי או תלת-ממדי.
הערות שוליים

↑  Rico-Sulayes, Antonio (2017). "Reducing Vector Space Dimensionality in Automatic Classification for Authorship Attribution". Revista Ingeniería Electrónica, Automática y Comunicaciones. 38 (3): 26–35.
| בינה מלאכותית |
| --- | --- | --- |
| כללי | מבחן טיורינג • היסטוריה של הבינה המלאכותית • ציר הזמן של בינה מלאכותית • התקדמות הבינה המלאכותית • אוריינות AI • סוכן תבוני • AI-שלמות מערכת מומחה • אסדרת בינה מלאכותית (בישראל) • בינה מלאכותית צרה • בינה חישובית • הסברתיות בינה מלאכותית • הפרדוקס של מורבק • סוכן תבוני • אתיקה של בינה מלאכותית |  |
| תחומים | עיבוד שפה טבעית • ראייה ממוחשבת • בינה מלאכותית יוצרת • אומנות בינה מלאכותית • בינה מלאכותית כללית (AGI) |  |
| סוגי למידת מכונה | מערכת לומדת • למידה מונחית • למידה בלתי מונחית • למידה עמוקה • למידת חיזוק • סיווג בייסיאני נאיבי • רשת בייסיאנית |  |
| אלגוריתמי למידת מכונה קלאסית | פרספטרון • עץ החלטה • מכונת וקטורים תומכים • Bag of words • אלגוריתם k-מרכזים • אלגוריתם מיקסום התוחלת • הורדת ממד • אלגוריתם שכן קרוב • יער אקראי  • Q-learning •‏ T-SNE •‏ Tf–idf • חיזוק גרדיאנט |  |
| למידה עמוקה | רשת עצבית מלאכותית • רשת זרימה קדימה • רשת עצבית רקורסיבית • פונקציית אקטיבציה • טרנספורמר • Attention •‏ GAN |  |
| עיבוד שפה טבעית | מודל שפה • שיכון מילים (אנ') • בלשנות חישובית • תרגום מכונה • חילוץ מידע (אנ') • ניתוח סנטימנט • זיהוי חלקי דיבר (אנ') • מערכת זיהוי דיבור • זיהוי ישויות • כריית טקסט • תיוג תפקידים סמנטי • Word2vec • מודל שפה גדול • GPT •‏ BERT (אנ') • מודל Bag-of-words (אנ') • יצירת טקסט בשפה טבעית (אנ') • מילת עצירה • ניתוח מחרוזות • Stemming (אנ') • למטיזציה (אנ') |  |
| יישומים לבינה מלאכותית (אנ') | צ'אטבוט • זיהוי דובר • זיהוי עצמים • זיהוי תבניות • עוזר וירטואלי • זיהוי תווים אופטי • מחולל תמונות • הזיות |  |
| מערכות בינה מלאכותית | אלייזה • ChatGPT •‏ DALL-E •‏ Midjourney •‏ Gemini • קלוד •‏ Perplexity •‏ SearchGPT •‏ GitHub Copilot • דיפ־פייק • סירי • Google Assistant • אמזון אלכסה • מיקרוסופט קופיילוט |  |
| סוגיות בטיחות בינה מלאכותית (אנ') | סכנה קיומית מבינה מלאכותית כללית • בינה מלאכותית חזקה • יישור בינה מלאכותית (אנ') • בקרת יכולות בינה מלאכותית (אנ') • בינה מלאכותית ידידותית (אנ') • התכנסות אינסטרומנטלית (אנ') • סינגולריות טכנולוגית • השתלטות הבינה המלאכותית |  |
| ספריות בשימוש נרחב | TensorFlow •‏ PyTorch •‏ Torch •‏ Hugging Face •‏ Keras •‏ spaCy (אנ') •‏ Caffe |  |
לקטגוריית הבינה המלאכותית
| --- | --- |
בקרת זהויות :  GND: 4224279-4
הדדיות

שושנון כתום מזויף מתחבא בין זרועותיה האריות של שושנת הים ובתמורה הוא מפזר מזון בסביבתה אותו היא יכולה לעכל. הוא גם מבריח דגים שעלולים לטרוף אותה.
חסילון נקאי ממין Lysmata amboinensis מנקה פה של ניבן.
זרזיר בקר מנקה אימפלה.
הדדיות או מוטואליזם (אנגלית: Mutualism) הוא אחד משלושת הסוגים העיקריים של יחסי גומלין סימביוטיים. במצב זה, שני יצורים ממינים שונים מפיקים תועלת מהסימביוזה (לדוגמה: יכולת טובה יותר לשרוד). סוג זה של יחסים נפוץ מאוד במערכות אקולוגיות ומהווה חלק חשוב מהן, כאשר חלק מהיחסים בעלי קרבה גדולה בעוד אחרים קצרי זמן
הדדי גם מתאר קשר חיובי בין אישי, הגורם הנאה לשני הצדדים
מקור המונח

התואר "הדדי" (אנגלית: mutual, reciprocal) נגזר מהתואר בארמית הֲדָדֵי, שמורכב מסיומת התארים -י והרכיב בארמית הדא-הדא, מקביל לעברית הזה-הזה: רכיב זה מתייחס לרעיון של פעולה של האחד ("הזה") על השני ("הזה"): זה את זה, או זה לזה. עברית זה = ארמית דא, עקב חילוף אותיות ז↔ד בין עברית↔ארמית.
מאפיינים

יחסי הדדיות, או "מוטואליזם", הם יחסים מסוג +/+, דהיינו, מועילים לשני המינים המשתתפים. קיימים מקרים רבים של הדדיות בעולם החי, חלקם הכרחיים להישרדותו של מין אחד או יותר מהמינים המשתתפים (הדדיות אובליגטורית) כך שהוא לא יוכל לשרוד כלל בחברה בה נעדר המין האחר, וחלקם אינם הכרחיים (הדדיות פקולטטיבית), ואז ההדדיות רק מעלה את כשירותו בבתי הגידול בה הוא יוכל לקיימה. כמו כן, הדדיות יכולה להיות ספציפית, ולהתקיים רק בין זוג מינים מסוים וספציפי, וישנם מקרים בהם היא איננה כזו ויכולה להתרחש בין מגוון מינים. בעבר נהגו להשתמש בהדדיות כדוגמה להרמוניה בטבע ולהתייחס אליה כעזרה הדדית, אך ככל שמתקדם המחקר בנושא מתברר כי נכון יותר להתייחס להדדיות כניצול הדדי - כל מין מנצל את המין האחר לצורך העלאת כשירותו.
מאפיינים > מדידה והגדרה של הדדיות

מדידת הכשירות והרווחיות המדויקת שפרט מרוויח מיחסי ההדדיות לא תמיד ניתנת למדידה בייחוד כאשר פרט מרוויח ממספר מינים לדוגמה ברוב יחסי צמח מאביק. בדרך כלל מסווגים את יחסי ההדדיות לפי שני מונחים: הכרחית (אובליגטורית) ולא הכרחית (פקולטטיבית), אך גם הגדרה זו היא בעייתית בעיקר כאשר שני האורגניזמים חיים בקרבה פיזית מוגברת, לדוגמה אדם וחיידקי המעיים.